[pic] | КОМИСИЯ НА ЕВРОПЕЙСКИТЕ ОБЩНОСТИ |

Брюксел, 12.12.2007

COM(2007) 800 окончателен

ДОКЛАД НА КОМИСИЯТА ДО СЪВЕТА

Прогноза за пазара на млечния сектор

ДОКЛАД НА КОМИСИЯТА ДО СЪВЕТА

Прогноза за пазара на млечния сектор

СЪДЪРЖАНИЕ

1. Въведение 2

2. Развитие на производството на млечни продукти в периода 2003―2007 г. 3

3. Развитие на производството на мляко в периода 2003―2007 г. 6

4. Развитие на цените на млякото и млечните продукти в периода 2003―2007 г. 7

5. Използване на инструменти за управление на пазара в периода 2003―2007 г. 8

6. Прогноза за пазара в ЕС: 2007―2014 г. 9

7. Прогноза за световния пазар: 2006―2016 г. 11

8. Увеличение на квотите за мляко с 2 % от 2008 г. 13

9. Заключения 14

Въведение

През юни 2003 г. Съветът постигна съгласие по редица промени в политиката на ЕС за млечните продукти. Най-важните елементи бяха следните:

1. асиметрично намаление на интервенционната цена: 25 % за маслото (от 328,20 на 246,39 EUR/100 kg) и 15 % (от 205,52 на 174,69 EUR/100 kg) за обезмасленото мляко на прах (ОМП);

2. частична компенсация за интервенционната цена, намалена за земеделските производители на млечни продукти: пряко плащане на 24,49 EUR/100 kg от квотата и допълнително плащане на държава-членка, равностойно приблизително на 11 EUR/100 kg. Такава компенсация се изплаща за цялата национална квота към 1999/2000 г. Първоначално обвързаните с производството плащания са били програмирани в Програма 2000 на по-ниско равнище. Плащанията трябва да бъдат отделени от производството най-късно през 2007 г.;

3. ограничаване на интервенцията за маслото: чрез въвеждане на възможността да се обяви търг за интервенционно закупуване, след като 30 000 тона са били закупени на фиксирани цени;

4. изтичане на срока за производствените квоти на 1 април 2015 г.;

5. отлагане с една година на постепенното увеличение на квотата от 1,5 % на три етапа по 0,5 % за 11 държави-членки, както вече е предвидено в Програма 2000. Увеличението отговаря на 1,4 милиона тона мляко;

6. намаляване на удръжката за свръхпроизводство: на четири етапа от 35,63 EUR/100 kg през 2003/04 г. до 27,83 EUR/100 kg от 2007/08 г. нататък

Едновременно с началото на реформата в млечния сектор през 2004 г. 10 нови държави-членки се присъединиха към ЕС. Това увеличи базовата квота с 18,5 милиона тона и добави 80 милиона потребители. Освен това, в съответствие със споразуменията за присъединяване бе определен резерв за преструктуриране от 0,67 милиона тона за осем от новите държави-членки. Този допълнителен резерв бе добавен към техните национални квоти на 1 април 2006 г. През 2007 г. още две нови държави-членки с обща квота от 4 милиона тона се присъединиха към Съюза, с което общата квота за ЕС на 27-те стана 142 милиона тона.

Така към 1 април 2008 г. още 103 милиона потребители и 24,5 милиона тона допълнителна квота ще бъдат добавени към общата стойност за ЕС от 2003 г.

Целта на реформата в млечния сектор от 2003 г. беше да се увеличи конкурентоспособността и пазарната насоченост. Предвиждаше се, че като се намали гарантираната цена за маслото и ОМП, тези продукти ще бъдат по-малко привлекателни за произвеждане и това ще даде на индустрията стимул да произвежда повече продукти с добавена стойност като сирене и пресни млечни продукти. Едновременното увеличаване на квотите ще насърчи допълнителното производство, ще улесни преструктурирането на сектора и ще поощри навлизането в сектора на млади земеделски производители.

Ще напомним, че предложението на Комисията за реформата от 2003 г. беше да се увеличи квотата с 2 % в допълнение към увеличението от 1,5 %, което вече беше одобрено по Програма 2000 . В спогодбата от юни 2003 г. Съветът заяви:„Засега няма да се взема решение за допълнително увеличение на квотата за 2007 и 2008 г. След като реформата бъде изцяло изпълнена Комисията ще представи доклад относно прогнозата за пазара, , въз основа на който ще се вземе решение.“

Освен последното планирано увеличение на квотата с 0,5 % в 11 държави-членки на 1 април 2008 г., реформата от 2003 г. е вече изпълнена и настоящият доклад отразява анализа на пазара, направен от Комисията, както бе поискано от Съвета през юни 2003 г. Докладът действително разглежда въпроса дали пазарът предлага достатъчно възможности за доставката на допълнителни количества мляко, без това да доведе до по-голяма публична помощ в краткосрочен и/или средносрочен план, ако производствените ограничения бъдат увеличени за всичките 27 държави-членки.

Развитие на производството на млечни продукти в периода 2003―2007 г.

Процесите на развитие между 2003 и 2006 г. се характеризираха с постоянно увеличение на производството на сирене и пресни продукти, стабилизиране на доставките на сурово мляко и намаляване на производството на ОМП, масло и пълномаслено мляко на прах (ПМП). Наблюдаваше се постоянно преминаване към продукти с по-висока добавена стойност за сметка на основната продукция. Има два фактора, които изиграха решаваща роля за тази промяна. Първо, намалените интервенционни цени на ОМП и маслото изпратиха ясно послание на преработвателите, че Общността вече няма да подпомага тези два продукта в същата степен, както в миналото. Второ, увеличеното търсене на сирене, както в ЕС на 15-те, така и в новите държави-членки. Растежът на потреблението на сирене беше особено динамичен в новите държави-членки.

В категорията „пресни продукти“ промените са резултат от съчетаното въздействие на намаляващото потребление на мляко за пиене и на увеличаващото се потребление на други пресни продукти, като тези от ферментирало мляко.

Следващата таблица обобщава тези промени чрез сравнение на производството на мляко и типични млечни продукти през 2003 и 2006 г.

Таблица 2.1 ― Производство в ЕС на 25-те на млечни продукти през 2003 и 2006 г. ( в хиляди тона )

*** маслото не е изразено чрез еквивалент в мляко, тъй като се смята главно като вторичен продукт от производството на други млечни продукти. |

Счита се, че повечето процеси, наблюдавани през 2003―2006 г., са продължили през 2007 г. Но поради доста значителните промени в цената през 2007 г. имаше забележима промяна в равнищата на производство на ОМП, които отново се повишиха. Тъй като се очаква производството на сирене също да се увеличи, а производството на сурово мляко се запазва доста постоянно, производството на ПМП бе намалено. По-ниското производство на казеин направи също така възможно алтернативното използване на протеините.

Таблица 2.2 ― Производство на млечни продукти през 12007 г. ( в хиляди тона , прогнози)

1 000 t | сурово мляко* | сирене** | пресни продукти | ОМП | ПМП | други | масло |

ЕС на 25-те | 131 000 | 8 147 | 46 255 | 892 | 749 | – | 2 072 |

Двете нови ДЧ | 2 100 | 142 | 1 212 | 3 | 7 | – | 18 |

ЕС на 27-те | 133 100 | 8 289 | 47 267 | 895 | 756 | – | 2 090 |

* мляко, доставено на млекопреработвателите | ** сирене от краве мляко |

В еквиваленти мляко за допълнителното производство на сирене между 2003 и 2007 г. бяха необходими 5,2 милиона тона мляко[1]. При пресните продукти за увеличеното производство бяха необходими 0,3 милиона тона мляко[2]. Това значи, че през 2007 г. 5,5 милиона тона мляко са били използвани за задоволяване на допълнителното търсене спрямо 2003 г. За да се отговори на вътрешните нужди на ЕС, необходимите твърди млечни вещества дойдоха от намаленото производство на ОМП, казеин, ПМП и масло.

През 2007 г., въпреки предоставянето на 1,2 милиона тона допълнителни квоти спрямо 2006 г. (+0,5 % и резерва за преструктуриране), общото производство почти не нарасна.

За периода 2003―2007 г. износът на млечни продукти от ЕС намаля, с изключение на сиренето. Това се дължи на стабилизираното равнище на производството на мляко в ЕС и нарастващите количества мляко, използвани за сирене и пресни продукти. Това повлия значително върху равнищата на износа и производството на ОМП, масло и ПМП, с изключение на ОМП през 2007 г., когато високите цени на световния пазар го направиха привлекателно и увеличиха износа му.

Таблица 2.3 ― Износ на млечни продукти от ЕС

1000 t | 2003 г. | 2006 г. | 2007 г. (прогн.) |

Масло (течно масло) ОМП Сирене ПМП кондензирано | 319 337 578 530 243 | 252 85 586 457 200 | 180 180 622 385 222 |

Вносът не показа забележимо изменение през 2003―2007 г., като вносните тарифи възпрепятстваха вноса на количества над тарифните квоти (ТК).

Развитие на производството на мляко в периода 2003―2007 г.

След реформата от 2003 г. и присъединяването на 10 нови държави-членки на пазара на млечни продукти в ЕС бе отбелязана нова особеност (вж. приложение 3.2). За разлика от миналото, когато квотите бяха напълно използвани, няколко държави-членки не достигат вече своя квотен потенциал (вж. приложение 3.3). През квотна година 2006/07 това доведе до определено неоползотворяване на квота от 1,9 милиона тона, което представлява остатък от 0,8 милиона тона производство, надхвърлящо квотите, главно в Италия и Австрия, и 2,7 милиона тона производство под квотните количества, главно във Франция, Обединеното кралство и Унгария.

През първите четири месеца от настоящата квотна година доставките на мляко са с 0,7 % по-малко, отколкото през миналата година. Ако тази тенденция продължи, производството на мляко в ЕС на 27-те през тази квотна година ще се намали с още 0,9 милиона тона. Това би означавало производство под квотата на почти 3 милиона тона мляко.

Това положение възникна в светлината на:

7. Продължаваща липса на гъвкавост при прехвърлянето на квоти. Квотите се определят по държави-членки, а в някои от държавите-членки ― по региони или дори по млекопреработватели. Това затруднява преразпределянето на квотата на територията на дадена държава-членка. Докато такава мярка може да запази производството на мляко в региони, където то иначе би изчезнало, в някои случаи тя попречи на развитието на млечния сектор в по-конкурентоспособни региони или държави-членки;

8. Слабо използване на наличната квота. Секторът за производство на мляко се характеризира с постепенно преструктуриране и продължаващ спад на броя на млекопроизводителите (вж. приложение 3.1). До неотдавна неизползваните квоти щяха да бъдат поети от други производители. Изглежда, че случаят вече не е такъв, дори в държави-членки, в които се търгува свободно с квотите и квотните цени са ниски. Трябва да се има предвид, че производството на мляко ще се увеличи само ако е печелившо. В този смисъл сегашните високи цени ще бъдат тест за възможностите в ЕС към 2015 г.;

9. В контекста на реформата от 2003 г. може да са се появили по-печеливши алтернативи за млекопроизводството, както във, така и извън земеделския сектор, особено когато производството реагира със закъснение на по-високите цени на млякото.

Въпросът до каква степен отделянето на плащанията от производството може да е повлияло в това отношение, се нуждае от допълнителен анализ.

Докато предишната глава позказва доста благоприятно развитие на търсенето на млечни продукти в ЕС през 2003―2007 г., от настоящата глава става ясно, че процесите в областта на предлагането са били по-малко благоприятни в някои държави-членки (вж. приложение 3.3).

Развитие на цените на млякото и млечните продукти в периода 2003―2007 г.

С изключение на последните месеци цените на суровото мляко се понижиха след началото на реформата от 2003 г. По онова време се смяташе, че без промяна на гамата от продукти цените се очаква да паднат с 6 евроцента/литър от 2003 до 2007 г. Млечната индустрия имаше възможност да пренасочи производството към продукти с по-висока стойност с оглед на следните фактори:

10. по-високо от очакваното търсене на сирене, както в ЕС на -15-те, така и в новите държави-членки;

11. по-високи от очакваните цени на световния пазар вследствие на устойчиво увеличение на търсенето, главно в Азия и страните износителки на петрол, дължащо се на нарастване на благосъстоянието и западното влияние върху хранителните навици;

12. усилията в областта на научноизследователската и развойна дейност от страна на млечната индустрия, довели до увеличено потребление на млечните продукти като съставки, влизащи в състава на най-различни продукти.

Таблица 4.1 ― Средни годишни цени на суровото мляко в ЕС на 25-те (фактическа масленост, евроцента/kg )

2003 г. | 2004 г. | 2005 г. | 2006 г. | 2007 г. (прогн.) |

28,7 | 29,1 | 28,9 | 27,9 | 28,5—30,0 |

Млекопроизводителите в ЕС на 15-те получиха до 3,5 евроцента за 1 kg от квотата като компенсаторно плащане. Това плащане е напълно отделено от производството, считано от 2007 г. В повечето от новите държави-членки плащането бе включено в Схемата за единно плащане на площ.

До 2006 г. пазарните цени на маслото и ПМП намаляваха успоредно с намалението на подкрепата на цените от страна на ЕС. От друга страна, цените на ОМП и сиренето почти не се промениха. През 2007 г. пазарните цени са далеч над интервенционните.

Таблица 4.2 ― Средни цени на млечните продукти в ЕС

2003 г. 2004 г. 2005 г. 2006 г. 2007 г. | 41 000 29 000 36 000 61 000 437 | 110 000 20 000 5 000 0 0 | 179 000 130 000 147 000 115 000 124 000 | 232 000 187 000 251 000 224 000 няма данни |

Прогноза за пазара в ЕС: 2007―2014 г.

Представеното в настоящия доклад средносрочно базисно проучване за доставката на мляко и производството на млечни продукти се основава на доклада на ГД „Земеделие и развитие на селските райони“ „Перспективи за земеделските пазари и приходи в Европейския съюз 2007―2014 г.“, публикуван през юли 2007 г. Докладът е изготвен на базата на информация за пазара и политиката от края на юни 2007 г. и предполага неизменна политическа среда. Пълният доклад може да бъде намерен в Интернет на следния адрес:http://ec.europa.eu/agriculture/publi/caprep/prospects2007a/index_en.htm

Основните тенденции са описани по-долу и са представени графично в приложение 1: „БАЗИСЕН СЦЕНАРИЙ“.

Предвижда се производството на мляко в ЕС да остане доста постоянно между 2007 и 2014 г. То може да се увеличи леко в краткосрочен план като реакция на по-високите цени на млякото. След 2009 г. обаче общото производство на мляко се очаква да намалява постепенно поради постоянния спад на производството за осигуряване на прехраната, главно в новите държави-членки. От друга страна, доставяното на преработвателите мляко се очаква да нарасне, главно поради преминаването от преки продажби към доставки в новите държави-членки.

Потреблението на сирене се предвижда да остане основният движещ фактор за производството на мляко в ЕС. От 2007 до 2014 г. се очаква допълнително производство на сирене от 679 000 тона. Потреблението се очаква да нарасне със 771 000 тона. Предвижда се потреблението на сирене да нараства много бързо в новите държави-членки: +35 %. Потреблението на сирене в ЕС на 15-те също продължава да се увеличава (+5 %), но очевидно с много по-слаби темпове. Докато вносът се очаква да се увеличи твърде малко, износът на сирене от ЕС се очаква да спадне. Допълнителното потребление на 771 000 тона сирене ще изисква приблизително 6,2 милиона еквивалентни тона мляко .

Потреблението на пресни млечни продукти е другият двигател за производството на мляко в ЕС. Наблюдават се две допълнителни тенденции. От една страна, потреблението на мляко за пиене намалява. От друга страна, потреблението на ферментирали млечни продукти се увеличава. Очаква се общото потребление да продължи да нараства годишно с 0,5 % или 0,25 милиона еквивалентни тона мляко. Това означава допълнително потребление на 1,75 милиона тона мляко през 2014 г.

Потреблението на масло се очаква да продължи да спада въпреки лекото нарастване през последните години. Очаква се производството на масло да намалява по-бързо поради по-голямото използване на млечните мазнини в производството на сирене и по-ниската масленост на суровото мляко. Това означава, че износът постепенно ще намалее. През 2014 г. се очаква ЕС да се доближи до ролята на нетен вносител на масло . Не се очаква възстановяване на интервенционните складови наличности.

Предвижда се производството на обезмаслено мляко на прах да спадне през прогнозния период, защото повече протеини се използват за производство на сирене и пресни продукти. Тъй като се очаква производството да спадне, а потреблението да остане стабилно, износът се очаква да намалее. ЕС ще се превърне в малък нетен износител на ОМП към 2014 г. И за ОМП не се очаква възстановяване на интервенционните складови наличности.

Пълномасленото мляко на прах , за разлика от повечето останали млечни продукти в ЕС, се произвежда до голяма степен за пазарите в трети страни. Други доставчици на ПМП на световните пазари са обаче по-конкурентоспособни от тези в ЕС. Очаква се това да доведе до постепенно намаляване на производството на ПМП, както и до спад на износа. Потреблението на ПМП се очаква да остане стабилно.

В обобщение , предвижда се, че между 2007 и 2014 г. ще бъдат необходими допълнително 1,75 милиона тона мляко за задоволяване на нарастващото потребление на пресни млечни продукти и 6,2 милиона тона ― за нарастващото потребление на сирене. Предвижда се потреблението на ОМП и ПМП да остане стабилно. Това означава, че са необходими 8,0 милиона тона мляко за задоволяване само на увеличаващото се вътрешно търсене. Ето защо пазарните възможности за млечния сектор на ЕС са по същество много положителни.

Прогноза за световния пазар: 2006―2016 г.

Световното производство на мляко се увеличава постоянно. От 1998 г. производството на мляко нараства с не по-малко от 10 милиона тона годишно. Очаква се тази тенденция да продължи.

Фигура 7.1 ― Световно производство на мляко

[pic]

Само 7 % от световното производство на мляко се използва за продукти, продавани на световния пазар. Основното количество от млякото, произведено в света, се консумира в същия регион, главно като течно мляко. Продават се млечни продукти, които, за разлика от течното мляко, могат да се съхраняват известно време: мляко на прах, масло (течно масло) и сирене. ЕС също изнася сравнително малка част от своето производство на мляко в трети страни (9 % твърди млечни вещества през 2006 г.). Вносът на млечни продукти в ЕС е малък (1 % твърди млечни вещества) поради вносните тарифи.

Прогнозата за световния пазар е анализирана от Организацията за икономическо сътрудничество и развитие (ОИСР) в съвместна разработка с Организацията по прехрана и земеделие (FAO) и Научноизследователския институт по политиката в областта на храните и земеделието (FAPRI). Сравнението на техните проучвания санализа на самия ЕС може да се намери на следния адрес:http://ec.europa.eu/agriculture/publi/caprep/prospects2007a/index_en.htm

Таблица 7.1 ― Очаквани тенденции на световния пазар за периода 2006―2016 г.

Прогнозна цена за 2016 г. (USD/тон) | Разлика в цената 1996—2006 г. 2006—2016 г. | Производство и потребление (годишно увеличение) | Търговия (годишно увеличение) |

Масло | 2 200 | +24 % | +2—2,3 % | +2 % |

Чедър | 3 000 | +38 % | +1,3—1,8 % | +2,5 % |

ОМП | 2 600 | +40 % | +0,7—1,8 % | +0,5—3 % |

ПМП | 2 500 | +35 % | +2 % | +1,7 % |

Източник: Пазари на земеделски продукти ― Прогноза за 2007―2016 г. |

Графиката, която следва, съставена по данни на FAPRI показва, че млечната индустрия на ЕС ще трябва да отстъпи пазарен дял на световния пазар, тъй като нарастващото потребление на вътрешния пазар поглъща по-голям дял от произведеното мляко.

[pic]

В обобщение , средните цени за млечните продукти на световните пазари се очаква да се увеличат значително през следващото десетилетие в сравнение с предшестващото. FAPRI и ОИСР предвиждат световното производство и потребление на млечни продукти да се увеличат умерено през следващите години. Прогнозата за световната търговия с млечни продукти е много положителна, особено за сиренето. Въпреки световния растеж на търсенето базисното проучване на Комисията предвижда спад в износа на сирене от ЕС, дължащ се на сегашните ограничения на квотната система, която пречи на производството на млечни продукти да се разширява.

Увеличение на квотите за мляко с 2 % от 2008 г.

За разлика от господстващата през 2003 г. несигурност, сега има по-голяма яснота относно развитието на пазара след реформата и двете последователни разширявания. Ето защо Комисията е в по-добра позиция да анализира вероятното въздействие на едно увеличение с 2 % на квотите, предложено първоначално през 2003 г., ако то се предложи днес при наличието на 27 държави-членки.

Бе извършена оценка на въздействието върху млечния сектор от такова увеличение, като се изхожда от предположението, че тези 2 % допълнителни квоти ще бъдат изцяло използвани, което ще рече 2,84 милиона тона допълнително мляко. По-високите квотни равнища са в сила от 2008 г. нататък. Подробните резултати от този анализ са представени в приложение 2: „отклонения от базисния сценарий“.

В сравнение с базисното проучване в глава 6, цената на млякото се очаква да падне с 4 %. В базисното проучване обаче се предвижда увеличение със 7 %.

При млечните продукти има преминаване към по-голямо производство на сирене . Първоначално това отговаря на допълнителното търсене, което е по-високо поради по-ниските цени за сиренето. Към края на периода се очаква износът да нарасне отново в сравнение с базисното проучване. Това означава, че спадът на износа на сирене към световния пазар съгласно прогнозата в базисното проучване е отчасти неутрализиран от допълнителното производство на мляко.

За маслото се очаква производството да нарасне, но само до ограничена степен, тъй като част от допълнителните млечни мазнини се използва за допълнително производство на сирене и пресни млечни продукти, които се търсят поради намалените цени. Първоначално потреблението на масло ще се увеличи поради по-ниските цени, като износът също ще се увеличи в резултат на по-ниските цени и засилената конкуренция на световните пазари. Този ефект ще бъде по-слабо изразен към края на периода.

Производството на ОМП се очаква да нарасне значително, в резултат на което ЕС ще увеличи износа, за да продаде допълнителното количество.

Както за маслото, така и за ОМП, допълнителното производство трябва да е възможно без допълнителна подкрепа за пазара.

Анализът показва, че допълнителното производство на мляко от 2 % предлага на производителите повече възможности за задоволяване на пазарното търсене , независимо от това дали е вътрешно или външно, без да се претоварва съществуващата интервенционна схема.

Докато анализът изхожда от предпоставката за пълно използване на увеличението с 2 % на квотите, реалното въздействие върху производството ще бъде вероятно по-ограничено в светлината на неотдавнашните равнища на изпълнение на квотите на ЕС.

Заключения

Между 2003 и 2007 г. увеличаващото се производство на сирене и пресни млечни продукти пое допълнително количество от 5,5 милиона тона мляко, докато общото производство на мляко остана постоянно. Съгласно изложения по-горе анализ между 2007 и 2014 г. ще е необходимо да се доставят допълнително около 8,0 милиона тона за задоволяване на нарастващите вътрешни нужди, докато при запазване на квотите непроменени производството на суровото мляко не се очаква да нарасне. Освен това прогнозата за световния пазар е положителна. Проучването за оценка на въздействието от увеличаването с 2 % на производството на мляко в ЕС води до заключението, че пазарът предлага богати възможности за поемане на такова допълнително количество. Докато анализът изхожда от предпоставката за пълно използване на увеличението на квотите с 2 %, действителното въздействие върху производството ще бъде вероятно по-ограничено, като се вземе предвид сегашното положение, при което националните квоти не се използват изцяло в редица държави-членки. Комисията, в отговор на искането на Съвета да представи база, въз основа на която да може да се вземе решение относно увеличение на квотите, стига до заключението, че увеличението от 2 %, предложено първоначално като част от реформата от 2003 г., може да се осъществи, като се започне от 2008 г.

ПРИЛОЖЕНИЕ 1: БАЗИСЕН СЦЕНАРИЙ

Производство и доставки на мляко в ЕС на 27-те, 2001–2014г.

[pic]

Балансов отчет за сиренето в ЕС на 27-те, 2001–2014

[pic]

Балансов отчет за маслото в ЕС на 27-те, 2001–2014

[pic]

Балансов отчет за ОМП в ЕС на 27-те, 2001–2014

[pic]

ПРИЛОЖЕНИЕ 2: ОТКЛОНЕНИЕ С +2 % В ПРОИЗВОДСТВОТО НА МЛЯКО СПРЯМО БАЗИСНИЯ СЦЕНАРИЙ

Производство на МЛЯКО | 2008 г. | 2010 г. | 2012 г. | 2014 г. |

ВЪЗДЕЙСТВИЕ | Производство (млн. t) | 2,0% | 2,0% | 2,0% | 2,0% |

Доставки (млн. t) | 2,0% | 2,0% | 2,0% | 2,0% |

Масленост (%) | –0,2% | –0,2% | –0,2% | –0,2% |

Млеконадой (kg/млечна крава) | 0,5% | 0,6% | 0,5% | 0,5% |

Брой млечни крави (млн. глави) | 1,5% | 1,4% | 1,4% | 1,5% |

Цена | –4,9% | –5,0% | –4,6% | –4,0% |

Производство на СИРЕНЕ | 2008 г. | 2010 г. | 2012 г. | 2014 г. |

ВЪЗДЕЙСТВИЕ | Производство (вкл. обработени сирена) | 2,2% | 2,3% | 2,2% | 2,2% |

Внос | 0,0% | 0,0% | 0,0% | 0,0% |

Износ | 0,0% | 0,0% | 2,4% | 11,9% |

Вътрешно потребление | 2,3% | 2,4% | 2,2% | 1,6% |

Цена в ЕС | –3,7% | –3,8% | –3,5% | –2,6% |

Цена на световния пазар | –0,2% | –0,1% | –0,5% | –1,5% |

Производство на МАСЛО | 2008 г. | 2010 г. | 2012 г. | 2014 г. |

ВЪЗДЕЙСТВИЕ | Производство в ЕС на 27-те | 1,1% | 0,6% | 0,5% | 0,3% |

Внос | 0,0% | 0,0% | 0,0% | 0,0% |

Износ | 23,4% | 9,3% | 9,0% | 6,6% |

Потребление в ЕС на 27-те | 3,8% | 4,0% | 3,7% | 3,1% |

Крайна наличност |

Цена в ЕС | –1,2% | –0,6% | –0,5% | –0,3% |

Цена на световния пазар | –0,3% | –0,2% | 0,0% | 0,0% |

Производство на ОМП | 2008 г. | 2010 г. | 2012 г. | 2014 г. |

ВЪЗДЕЙСТВИЕ | Производство в ЕС на 27-те | 7,6% | 5,8% | 5,3% | 4,5% |

Внос | 0,0% | 0,0% | 0,0% | 0,0% |

Износ | 70,9% | 40,0% | 36,5% | 29,7% |

Потребление в ЕС на 27-те | 0,2% | 0,1% | 0,1% | 0,1% |

Крайна наличност | – | – | – | – |

Цена в ЕС | –6,6% | –7,1% | –6,6% | –5,7% |

Цена на световния пазар | –2,3% | –0,6% | –0,6% | –0,7% |

ПРИЛОЖЕНИЕ 3: РАЗВИТИЕ НА КВОТИТЕ

Таблица A3.1 ― Брой на млекопроизводителите, които разполагат с квота

ДЧ | 1995 г. | 2005 г. | 2007 г. | Изменение 1995—2007 г. | Годишно изменение 1995—2005 г. | Годишно изменение 2005/2007 г. |

BE | 24 047 | 14 533 | 12 672 | –47,3% | –4,9% | –6,6% |

CZ | 2 991 | 2 727 | –4,5% |

DK | 15 301 | 6 540 | 5 354 | –65,0% | –8,1% | –9,5% |

DE | 230 125 | 113 020 | 103 480 | –55,0% | –6,9% | –4,3% |

EE | 1 859 | 1 506 | –10,0% |

EL | 30 316 | 7 752 | 6 288 | –79,3% | –12,7% | –9,9% |

ES | 132 352 | 35 906 | 28 465 | –78,5% | –12,2% | –11,0% |

FR | 167 593 | 109 822 | 100 853 | –39,8% | –4,1% | –4,2% |

IE | 48 013 | 24 194 | 21 875 | –54,4% | –6,6% | –4,9% |

IT | 107 011 | 52 674 | 46 651 | –56,4% | –6,8% | –5,9% |

CY | 241 | 224 | –3,6% |

LV | 25 457 | 22 141 | –6,7% |

LT | 111 097 | 82 281 | –13,9% |

LU | 1 465 | 991 | 923 | –37,0% | –3,8% | –3,5% |

HU | 6 076 | 6 175 | 0,8% |

MT | 150 | 152 | 0,7% |

NL | 42 249 | 23 187 | 21 209 | –49,8% | –5,8% | –4,4% |

AT | 83 793* | 53 713 | 47 378 | –43,5% | –4,3% | –6,1% |

PL | 0 | 276 508 |

PT | 73 197 | 15 804 | 12 294 | –83,2% | –14,2% | –11,8% |

SI | 0 | 9 234 |

SK | 814 | 734 | –5,0% |

FI | 31 872* | 17 833 | 15 213 | –52,3% | –5,6% | –7,6% |

SE | 17 023* | 9 449 | 8 369 | –50,8% | –5,7% | –5,9% |

UK | 41 132 | 20 629 | 18 326 | –55,4% | –6,7% | –5,7% |

* цифри за 1996-97 г. |

[pic]

[pic]

Таблица A3.4 ― Цени, изплатени на kg от квотата в отделните държави-членки

Държава-членка | Пазарна цена за 2007 г. | Административна цена | Изменение от последната година |

CY LU NL LV DK AT PL DE BE (FL/W) ES IT IE FI CZ FR SE HU UK Други ДЧ | 1,33 EUR 1,20 EUR 70—80 евроц 43—72 евроц. 62 евроц. 50—70 евроц. 7—34 евроц. 23/42 евроц. 30 евроц. 10—28 евроц. 6—36 евроц. 7 евроц. 9 евроц. 6 евроц. 6 евроц. … | 37/25 евроц. 27 евроц. 12 евроц. 4 евроц. 0/15 евроц. … | увеличение увеличение намаление увеличение увеличение без изменение увеличение без изменение намаление без изменение без изменение увеличение намаление намаление без изменение без изменение увеличение увеличение няма налични данни |

Източник: Прогнози на държавите-членки. |

Фигура A.3.5 — 2006/07 г. — Структура на производството на мляко в ЕС на 25-те: разпределение на предприятията в сектора на млякото по размер на квотата ( в тонове )

[1] Средно за производството на 1 kg сирене са необходими 8 kg мляко.

[2] 1 kg мляко за 1 kg пресен продукт.